CELEX: 52017DP0101
Language: hr
Date: 2017-04-04 00:00:00
Title: Odluka Europskog parlamenta o neulaganju prigovora na Delegiranu uredbu Komisije od 8. ožujka 2017. o dopuni Uredbe (EU) br. 1286/2014 Europskog parlamenta i Vijeća o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode (PRIIP-ovi) utvrđivanjem regulatornih tehničkih standarda u vezi s prikazom, sadržajem, preispitivanjem i revizijom dokumenata s ključnim informacijama te uvjetima za ispunjivanje zahtjeva za dostavu tih dokumenata (C(2017)01473 – 2017/2602(DEA))

23.8.2018   
            
            
               HR
            
            
               Službeni list Europske unije
            
            
               C 298/280
            
         
      P8_TA(2017)0101
      Odluka o neulaganju prigovora na Delegiranu uredbu Komisije: Ključne informacije za upakirane investicijske proizvode za male ulagatelje i investicijske osigurateljne proizvode
      Odluka Europskog parlamenta o neulaganju prigovora na Delegiranu uredbu Komisije od 8. ožujka 2017. o dopuni Uredbe (EU) br. 1286/2014 Europskog parlamenta i Vijeća o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode (PRIIP-ovi) utvrđivanjem regulatornih tehničkih standarda u vezi s prikazom, sadržajem, preispitivanjem i revizijom dokumenata s ključnim informacijama te uvjetima za ispunjivanje zahtjeva za dostavu tih dokumenata (C(2017)01473 – 2017/2602(DEA))
      (2018/C 298/23)
      
         Europski parlament,
      
                  —
               
               
                  uzimajući u obzir Delegiranu uredbu Komisije (C(2017)01473) („Revidirana delegirana uredba”),
               
            
                  —
               
               
                  uzimajući u obzir svoju Rezoluciju od 14. rujna 2016. o Delegiranoj uredbi Komisije od 30. lipnja 2016. o dopuni Uredbe (EU) br. 1286/2014 Europskog parlamenta i Vijeća o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode (PRIIP-ovi) utvrđivanjem regulatornih tehničkih standarda u vezi s prikazom, sadržajem, pregledom i revizijom dokumenata s ključnim informacijama te uvjetima za ispunjavanje zahtjeva za dostavu tih dokumenata (C(2016)03999 – 2016/2816(DEA)) (1),
               
            
                  —
               
               
                  uzimajući u obzir pismo Komisije od 22. ožujka 2017. kojim od Europskog parlamenta traži da izjavi kako neće ulagati prigovor na Revidiranu delegiranu uredbu,
               
            
                  —
               
               
                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 28. ožujka 2017.,
               
            
                  —
               
               
                  uzimajući u obzir članak 290. Ugovora o funkcioniranju Europske unije,
               
            
                  —
               
               
                  uzimajući u obzir Uredbu (EU) br. 1286/2014 Europskog parlamenta i Vijeća od 26. studenoga 2014. o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode (PRIIP-ovi) (2), a posebno njezin članak 8. stavak 5., članak 10. stavak 2., članak 13. stavak 5. i članak 31.,
               
            
                  —
               
               
                  uzimajući u obzir Uredbu (EU) br. 2016/2340 Europskog parlamenta i Vijeća od 14. prosinca 2016. o izmjeni Uredbe (EU) br. 1286/2014 Europskog parlamenta i Vijeća o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode u pogledu datuma njezine primjene (3),
               
            
                  —
               
               
                  uzimajući u obzir članak 13. i članak 10. stavak 1. Uredbe (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo, EBA), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (4), Uredbe (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje, EIOPA), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (5) i Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (6),
               
            
                  —
               
               
                  uzimajući u obzir pismo predsjednika europskih nadzornih tijela od 22. prosinca 2016. kao odgovor na zahtjev Komisije pismom od 10. studenoga 2016. u pogledu namjere da izmjeni nacrt regulatornih tehničkih standarda koje su zajednički podnijeli EBA, ESMA i EIOPA u okviru članka 8. stavka 5., članka 10. stavka 2. i članka 13. stavka 5. Uredbe (EU) br. 1286/2014.
               
            
                  —
               
               
                  uzimajući u obzir preporuku za odluku Odbora za ekonomsku i monetarnu politiku,
               
            
                  —
               
               
                  uzimajući u obzir članak 105. stavak 6. Poslovnika,
               
            
                  —
               
               
                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 4. travnja 2017.,
               
            
                  A.
               
               
                  budući da je u svojoj rezoluciji od 14. rujna 2016. Parlament uložio prigovor na Delegiranu uredbu Komisije od 30. lipnja 2016. o dopuni Uredbe (EU) br. 1286/2014 i pozvao Komisiju da podnese revidiranu delegiranu uredbu kao odgovor na izražene zabrinutosti u pogledu nejasnog tretiranja proizvoda za male ulagatelje i investicijske osigurateljne proizvode s više opcija, u pogledu nedovoljne zastupljenosti činjenice da bi mali ulagatelji mogli i izgubiti novac u negativnim scenarijima povezanima s određenim proizvodima te u pogledu nedostatka detaljnih smjernica povezanih s upotrebom „upozorenja o razumijevanju”;
               
            
                  B.
               
               
                  budući da je u svojoj Rezoluciji od 14. rujna 2016. Parlament podsjetio da su predsjednik Odbora za ekonomsku i monetarnu politiku i pregovarački tim Parlamenta 30. lipnja 2016. poslali pismo Komisiji kojim su od nje tražili da ocijeni je li potrebno odgoditi provedbu Uredbe (EU) br. 1286/2014;
               
            
                  C.
               
               
                  budući da su odredbe Revidirane delegirane uredbe u skladu s ciljevima Parlamenta izraženima u Rezoluciji od 14. rujna 2016. i tijekom naknadnih neformalnih dijaloga u sklopu pripremnog rada za donošenje revidirane delegirane uredbe;
               
            
                  D.
               
               
                  budući da se revidiranom delegiranom uredbom pojašnjava da izdavatelji PRIIP-ova s više opcija koji uključuju mogućnost temeljnih ulaganja u obliku fondova subjekata za zajednička ulaganja u prenosive vrijednosne papire (UCITS) i fondova koji nisu UCITS iz članka 32. Uredbe (EU) br. 1286/2014 ne moraju pružiti sve informacije koje se zahtijevaju u okviru PRIIP-ova i mogu upotrijebiti ključne UCITS informacije za ulagatelje kao prikladno sredstvo za pružanje detaljnijih predugovornih informacija malim ulagateljima;
               
            
                  E.
               
               
                  budući da, iako se izračuni za tri scenarija uspješnosti koji su prethodno uključeni i dalje temelje na povijesnim podacima, u revidiranoj delegiranoj uredbi dodan je i četvrti scenarij uspješnosti; budući da je tom „scenariju u uvjetima stresa” cilj utvrditi znatne nepovoljne učinke proizvoda koji nisu obuhvaćeni postojećim „nepovoljnim scenarijem”;
               
            
                  F.
               
               
                  budući da je upotreba upozorenja o razumijevanju pojašnjena uključivanjem u njegovo područje primjene onih PRIIP-ova koji se smatraju „složenim proizvodima” u okviru Direktive 2014/65/EU o tržištu financijskih instrumenata i Direktive (EU) 2016/97 o distribuciji osiguranja;
               
            
                  G.
               
               
                  budući da je izmijenjen predloženi odjeljak „kakav je ovo proizvod?” dokumenta s ključnim informacijama, a dio „koji su rizici i što bih mogao dobiti zauzvrat?” sadrži prikaz administrativnih troškova povezanih s biometrijskim sastavnicama investicijskih osigurateljnih proizvoda;
               
            
                  H.
               
               
                  budući da je Uredbom (EU) 2016/2340 datum primjene Uredbe (EU) br. 1286/2014 odgođen za 12 mjeseci, na 1. siječnja 2018. godine;
               
            
               
                  1.
               
               
                  izjavljuje da ne ulaže prigovor na Delegiranu uredbu Komisije;
               
            
               
                  2.
               
               
                  nalaže svojem predsjedniku da ovu Odluku proslijedi Vijeću i Komisiji.
               
            
         (1)  Usvojeni tekstovi, P8_TA(2016)0347.
      
         (2)  SL L 352, 9.12.2014., str. 1.
      
      
         (3)  SL L 354, 23.12.2016., str. 35.
      
      
         (4)  SL L 331, 15.12.2010., str. 12.
      
      
         (5)  SL L 331, 15.12.2010., str. 48.
      
      
         (6)  SL L 331, 15.12.2010., str. 84.